בן שוורץ

בנג'מין "בן" שוורץ (באנגלית: Benjamin "Ben" Schwartz; נולד ב-15 בספטמבר 1981) הוא שחקן, מדבב, קומיקאי, סופר, תסריטאי, במאי ומפיק טלוויזיה אמריקאי-יהודי. שוורץ דיבב את קולו של סוניק הקיפוד בסרט בעל אותו השם ובסרט ההמשך שלו, כמו כן שיחק בסרטי הקולנוע "החבר'ה האחרים", "על חבל דק", "מכאן אני ממשיך", "קמים, נופלים" ו"פלורה ויוליסס". בטלוויזיה, הוא מוכר בשל תפקידו בתור ז'אן ראלפיו (אנ') בסדרה "מחלקת גנים ונוף" ברשת NBC ובשל תפקידו בתור קלייד אוברהולט בסדרה "בית השקרים" ברשת שואוטיים; לאחר מכן החל לככב בסדרה הקומית "חיל החלל" של נטפליקס ובסדרת קומדיית הפשע "אפטר פארטי" של אפל TV פלוס.

חיים אישיים 
בנג'מין שוורץ נולד ב-15 בספטמבר 1981 בברונקס, ניו יורק. הוריו, שניהם נולדו להורים יהודים ושניהם ילידי ברונקס, גידלו את שוורץ בריברדייל, שכונה בצפון-מערב הברונקס. אביו היה עובד סוציאלי ובהמשך עבר לעסוק בנדל"ן, ואמו הייתה מורה למוזיקה בבית ספר יסודי בריברדייל. לשוורץ אחות בשם מרני. בראיון עם קווין פולק, הוא הצהיר, "כשסיפרתי לאנשים שאני מהברונקס, זה היה כזה 'אה, יש לך פצעי כדור?' ואני כזה 'לא, זה רק אני וכזה, אנשים יהודים'."

כשהיה בן 11, משפחתו עברה לאדג'מונט, ניו יורק, במחוז וסטצ'סטר הסמוך. שוורץ למד בתיכון אדג'מונט, שם שיחק כדורסל ושר; הוא סיים את לימודיו בשנת 1999. לאחר מכן למד ביוניון קולג' וסיים את לימודיו ב-2003 עם תואר כפול בפסיכולוגיה ואנתרופולוגיה.

קריירה 
בטלוויזיה הוא גילם את ז'אן-ראלפיו בסדרה "מחלקת גנים ונוף" של NBC, דיבב את רנדי קנינגהאם בסדרת ההנפשה "רנדי קאנינגהם: נינג'ה בפעולה" ודיואי דאק בסדרה "סיפורים של ברווזים".

שוורץ היה מועמד לשלושה פרסי אמי וזכה בפרס אמי לשנת 2009 עבור מוזיקה מקורית יוצאת דופן על כך שהיה שותף לנאום הפתיחה של יו ג'קמן לטקס פרסי אוסקר ה-81.

הוא גם דיבב את דמותו של סוניק הקיפוד בסרט הלייב אקשן סוניק - הסרט, והופיע בסרט לצדם של ג'ים קארי וג'יימס מרסדן, שגילמו את ד"ר רובוטניק וטום ואצ'ובסקי בהתאמה.

הוא חזר לדבב את סוניק גם בסרט ההמשך, סוניק - הסרט 2, לצידם של קולין אושונסי (ידועה גם בתור קולין וילארד) ואידריס אלבה, שדיבבו את טיילס ונאקלס בהתאמה.

פילמוגרפיה

קולנוע

טלוויזיה

קישורים חיצוניים

הערות שוליים 

הברונקס: אישים
שחקני קולנוע וטלוויזיה יהודים אמריקאים
מדבבים יהודים אמריקאים
קומיקאים יהודים אמריקאים
סופרים יהודים אמריקאים
במאי טלוויזיה יהודים אמריקאים
תסריטאי טלוויזיה יהודים אמריקאים
מפיקי טלוויזיה יהודים אמריקאים
בוגרי אוניברסיטאות ומכללות בארצות הברית
זוכי אמי בפריים טיים: מוזיקה ומילים מקוריות
אמריקאים שנולדו ב-1981